Președintele Lituaniei le-a spus liderilor NATO că Rusia încearcă să "înghită" Belarusul.
Președintele Lituaniei: "Belarusul îşi pierde ultimele elemente ale independenţei". Gitanas Nauseda spune că Organizaţia Tratatului Atlanticului de Nord trebuie să fie unită pentru a descuraja Moscova.
Preşedintele Lituaniei, Gitanas Nauseda, a declarat luni înaintea summitului liderilor NATO de la Bruxelles că Rusia încearcă "să înghită" Belarusul şi că Organizaţia Tratatului Atlanticului de Nord trebuie să fie unită pentru a descuraja Moscova, transmite Reuters."Belarusul îşi pierde ultimele elemente ale independenţei, iar aceste tendinţe sunt foarte periculoase", a declarat preşedintele Nauseda la sosirea la summitul de la Bruxelles."Mă aştept ca preşedintele american, Joe Biden, să trimită un mesaj foarte clar despre hotărârea şi unitatea NATO şi să reacţioneze cu mesaje foarte clare la ceea ce se întâmplă", a afirmat şeful statului lituanian, care a adăugat că Alianţa Nord-Atlantică nu va avea relaţii mai strânse cu Rusia câtă vreme Moscova nu-şi schimbă abordarea.